Terra-as Salma s lxelԑa : yemma iruḥ baba teqqimeḍ-as kečč, i nekk ara iyi-d-yeggrin a baba ? immut baba-s teqqim-d gar yifassen-is yeqqim-d gar yifassen-is llufan, i nekk anwa ara iyi-d-yeqqimen? D kečč i d baba, d kečč i d yemma, d kečč i d ameddakel-iw, amek ara kemmleɣ bla yiss-k ? Tezzi allen-is ɣur-i : ala wagi ara iyi-d-yeqqimen , amek ara yekkes, felli leḥzen, netta i yellan di lḥala am tagi ? Amek ara idawi ul-iw, s wul-is yuḍnen ? Seg wakken i t-ḥesbeɣ d arfiq ԑzizen, urğin i ffireɣ fell-as kra, armi i as-ččureɣ ul-is d iɣeblan-iw, ittḥussu s yiɣeblan-iw amzun deg-s i llan, wagi d gma i ḥemmleɣ, iḥemmel-iyi, maca am watmaten wiyaḍ, yezmer kan ad iru yid-i, ur izmir ara ad iyi-yekkes leɣben, dɣa ad iyi-d-yernu terẓeg i yimeṭṭiw, d tiwwi i wul-iw, Selleɣ-as kan i Salma, ḥusseɣ i nnefs-iw yugi ad d-yali, idmaren-iw bɣan ad tterḍqen, ma d amɣar-nni yettmuqul kan deg-, tafekka-s yeԑyan yettban-d deg-s wannuz, inṭeq-d yenna-as i Salma : eğğ-iyi a mmi ad ruḥeɣ, rumqent wallen-iw ayen i yellan nnig n yigenwan, amek ara ad tent-id-sidreɣ tura, eğğ-iyi ad frefreɣ s tferrtin-agi, yiss-sent i rẓiɣ lqefzagi… d yemma-m iyi-d-yessiwlen a Salma ur iyi-d-ḥebbes ara… ata yers waḍu, tagut tekkes, lbabur ihegga, iman-is ad ilḥu, eğğ tafekka-w ad ternu ɣer wid i iruḥen,, eğğ tanefffut-iw ad dtaki, yuli wass, targit tekfa…sudden taneffut-iw s tneffut-im…suden-iyi-d s usirem, ur dsmaray ara timeqwa n terẓeg fell-i. Ur d-seɣlay ara imeṭṭawen n layas, ɣef ufus-iw acku d isennanen ara d-yemɣin. Ḥemmleɣ-kem di tudert a mmi, ad kem-ḥemmleɣ ula mi ara mmteɣ, i wakken ad teqqim tneffut-iw ad kem-tԑass, ad tseḥbiber fell-am .